Aydın Yılmaz. Aydin Yilmaz (1988-yil 29-yanvarda tugʻilgan) — turkiyalik professional futbolchi, hozirda Chexiya 1 klubida oʻynaydi. Yoshlik yillari. 1988-yil Istanbulda tugʻilgan Aydin Yilmaz 2001-yilda Galatasaroyning oʻsmirlar jamoasiga kirgan, 2002-yilda Danone qoʻl ostida Galatasaroy libosida chempionlik kurashida qatnashgan. Klubdagi faoliyati. Galatasaroy. 2006-yil 22-yanvarda Aydin Superligadagi debyut oʻyinida zaxiradan maydonga tushganidan soʻng „Konyaspor“ga qarshi oʻyinda soʻnggi daqiqada „Galatasaroy“ga gʻalaba keltiruvchi gol muallifiga aylangan. Bu gol 2006-yilgi mashhur „Galatasaroy“ chempionligining poydevor toshlaridan biri sifatida koʻrilgan. 2008-yil 4-iyunda u oʻzining „Galatasaroy“ klubi bilan 5 yillik shartnoma imzolagan. Manisaspor. 2007\08-yilgi mavsumni Manisasporda ijara asosida oʻtkazgan. Istanbul BB. 2007\08-yilgi mavsumning ikkinchi yarmida ijara asosida Istanbul BB jamoasida yettita oʻyinda maydonga tushgan. Eskishehirspor. Aydin 2009\10-yilgi mavsumda sotib olish opsiyasi bilan Eskishehirsporga ijaraga berilgan, Eskishehirspor bu imkoniyatdan foydalanmagan va u Galatasaroyga qaytgan. Galatasaroyga qaytish. 2011\12-yilgi mavsum. 2011\12-yilgi mavsumining 27-haftasida Mersin İdman Yurduga qarshi oʻyin tarkibiga kiritilgan bu oʻyinda keyinchalik penalti tepgan va jamoasining 3 ochkoni qoʻlga kiritishida eng katta sababchilardan biri boʻlgan. 2012\13-yilgi mavsum. Aydin 2012\13-yilgi Superliga mavsumi uchun yaxshi muqobil oʻyinchi sifatida koʻrilgan. U 17 liga va 2 ta Turkiya kubogida oʻynagan. Jamoaga yangi super yulduzlar Uesli Sneyder va Dide Drogba qoʻshilganidan soʻng, Aydin zaxira oʻrindigʻiga tushib qolgan va u liga oʻyinlarida kamroq daqiqalar oʻtkaza boshlagan. U shuningdek, Chempionlar Ligasidagi „Sporting Braga“ga qarshi uy va safar oʻyinlarida jamoasini himoya qilgan va Aydin Municipal stadionida muhim golni urgan, bu Galatasaroyning pley-off bosqichiga chiqishini kafolatlagan. Xalqaro faoliyati. Aydin 2005-yili Peruda boʻlib oʻtgan yoshlar oʻrtasidagi jahon chempionatida 4-oʻrinni egallagan Turkiya U-17 terma jamoasida oʻynagan. 2008-yilning 4-oktyabrida u Bosniya va Estoniyaga qarshi oʻynash uchun Turkiyaga terma jamaosidan chaqiruv olgan. Aydin 2012-yil 16-oktabrda 2014-yilgi Jahon chempionati saralashida Vengriyaga qarshi oʻyinda Turkiya terma jamoasi safida debyut qilgan.